Franse en Duitsers herdenk vriendskapsverdrag | Die Vryburger
Duitsland en Frankryk het hul eeue lange vyandskap wat op 22 Januarie 1963 beeindig is, feestelik herdenk.
Op dié datum, 'n halfeeu gelede, het dr. Konrad Adenauer, Wes-Duitsland se Bondskanselier, en pres. Charles de Gaulle 'n vriendskapsverdrag in Parys onderteken. Dit het die jarelange vyandskap tot 'n einde gebring.
Met die herdenking van die geskiedkundige geleentheid het pres. François Hollande van Frankryk en die Duitse Bondskanselier, dr. Angela Merkel, bymekaar gekom vir samesprekings in die Franse ambassade aan die Pariser Platz.
Daarna het die Duitse en Franse senaat in die Berlynse senaatsgebou byeengekom en na verskeie toesprake geluister.
Die verrigtinge is met swier begin, tee midde van die bitter koue weer.
Op die foto verskyn wyle dr. Konrad Adenauer, wat 'n gewilde leier van Wes-Duitsland was.
One thought on "Franse en Duitsers herdenk vriendskapsverdrag"
DuP du Plessis January 25, 2013 at 1:55 pm
Dit sou nogal interressant gewees het om te hoor wat daar in daardie halfeeu-oue toesprake oor die Republiek van Suid-Afrika gesê was. Op daardie stadium het ons republiek nog nie eers sy tweede verjaarsdag gevier nie en ons was reeds sedert 1962 besig om Franse Mirage III vegvliegtuie aan te skaf. Ons het ook Franse helikopters en vragvliegtuie aangekoop ten spyte van die dreigende wapen-sanksies wat die VN (toe genoem die VVO) teen ons wou instel.
Ek was toe nog te klein om veel van die politiek te kan onthou, maar as ek reg onthou was dr. Adenauer en dr. Verwoerd op 'n stadium in gesprek oor Oos-Duitsland se kommunistiese regering. Ek onthou wel dat alle kommuniste in Suid-Afrika se name toe op 'n lys aangebring was en behoorlik deur die Veiligheidspolisie dopgehou was, (soos wat elke Boer seker tans deur die NIA dopgehou word.)